recursal/SuperWikiNEXT-32B huggingface dataset:
19 ஆம் நூற்றாண்டின் தலாரியா வேலைப்பாடு
**தலாரியா** (இலத்தீன்: *tālāria*) அல்லது **சிறகு செருப்புகள்** (பண்டைக் கிரேக்கம்: πτηνοπέδῑλος ptēnopédilos) என்பது கிரேக்க தூதர் கடவுளான எர்மெசுவின் (ரோமானிய மெர்குரி) சிறகுகள் கொண்ட செருப்பு சின்னமாகும். அவை எப்பெசுடசு கடவுளால் அழியாத தங்கத்தால் செய்யப்பட்டதாகக் கூறப்படுகிறது, மேலும் அவை எந்த பறவையை விடவும் வேகமாக பறக்க வல்லன.

சொற்பிறப்பியல்
--------------

லத்தீன் பெயர்ச்சொல் *தலாரியா* என்பது "கணுக்கால்" என்பதைக் குறிக்கிறது. இதிலிருந்து "சிறகுகள் கொண்ட செருப்புகள்" என்பதன் பொருளை ரோமானியர்கள் எவ்வாறு அடைந்தார்கள் என்பது உறுதியாகத் தெரியவில்லை, ஒருவேளை கணுக்கால்களில் இறக்கைகள் இணைக்கப்பட்டிருக்கலாம் அல்லது கணுக்கால்களைச் சுற்றி செருப்புகள் கட்டப்பட்டிருக்கலாம் என யூகிக்கப்படுகின்றது.

சான்றுகள்
---------

 அறியப்பட்ட மிகப் பழமையான பிரதிநிதித்துவங்களில் ஒன்று: பெர்சியஸ் தலாரியா அணிந்து செல்கிறார் (c. கிமு 660, இலூவா)
பண்டைய கிரேக்க இலக்கியத்தில், எர்மெசுவின் செருப்புகள் முதலில் ஓமரால் குறிப்பிடப்படுகின்றன. அவை தங்கத்தால் ஆன அழியாத/தெய்வீக செருப்புகள் என்று குறிப்பிடப்படுகின்றன. ஆனா இதில் "சிறகுகள்" பற்றி எந்த ஒரு விளக்கமும் விவரிக்கப்படவில்லை.

செருப்புகளின் சிறகுகள் பற்றிய விளக்கம் முதலில் *ஷில்ட் ஆஃப் ஹெராக்கிள்ஸ்* (c. 600 – 550 BC) என்ற கவிதையில் தோன்றுகிறது, இது "சிறகுகள் கொண்ட செருப்புகள்" பற்றி பேசுகிறது. சற்றே பிற்காலத்தில் (கி.மு. 520) *ஓமரின் கீதம்*, செருப்புகள் இறக்கையுடன் இருந்ததாக வெளிப்படையாகக் கூறவில்லை, இருப்பினும் அவை எர்மெசு அப்பல்லோவின் கால்நடைகளைத் திருடும்போது எந்த தடயத்தையும் விட்டுவிடாமல் பாதுகாத்ததாக கூறப்படுகிறது.

ஒரு மதிப்பீட்டின்படி, கிமு 5 ஆம் நூற்றாண்டில், சிறகுகள் கொண்ட செருப்புகள் எர்மெசு கடவுளின் பொதுவான ஒரு சின்னாமாக கருதப்பட்டது. செருப்புகள் இறக்கையுடன் இருப்பதைக் குறிக்கும் ஒரு பிந்தைய நிகழ்வு *ஆர்ஃபிக் பாடல்கள்* (கிமு 3 ஆம் நூற்றாண்டு முதல் கிபி 2 ஆம் நூற்றாண்டு வரை) எனும் நூலில் வருகிறது.

மெடூசாவைக் கொல்ல பெர்சியசு எர்மெசுவின் செருப்பை அணிந்து சென்றதாக கூறப்படுகின்றது. எசுக்கிலசு கூற்றுப்படி, எர்மெசு அவற்றை நேரடியாக பெர்சியசுக்குக் கொடுக்கிறார்.

மேற்கோள்கள்
-----------

1. ↑  Homer, Odyssey, V, 44.
2. 1 2 3  Anderson (1966).
3. ↑  Hesiod, *Shield of Heracles*, 220.
4. ↑  Freedman (2014–2015).
5. ↑  Orphic Hymn 28, v. 4
6. ↑  Gaius Julius Hyginus, *Fables* (LXIV) and Nonnus, *Dionysiaca*, (XIV, 270).
7. ↑  Aeschylus, *The Phorkides*, fr. 262 iv, v Radt.
8. ↑  Pherecydes, 3F11 *Fragmente der griechischen Historiker*, and the Bibliotheca (Pseudo-Apollodorus), II, 4, 2.

நூல் பட்டியல்
**ஜார்னா தாசு** (*Jharna Das*) இந்தியாவைச் சேர்ந்த ஓர் அரசியல்வாதியாவார். 1962 ஆம் ஆண்டு அக்டோபர் மாதம் முதல் தேதியன்று இவர் பிறந்தார். ஜார்னா தாசு பைத்யா என்றும் இவர் அழைக்கப்படுகிறார். இவர் இந்தியப் பொதுவுடமைக் கட்சியின் மார்க்சியப் பிரிவைச் சேர்ந்தவர். மாநிலங்களவையில் திரிபுரா மாநிலத்தை பிரதிநிதித்துவப்படுத்தி இந்திய நாடாளுமன்றத்தில் ஓர் உறுப்பினராக உள்ளார். 2010 ஆம் ஆண்டு நடைபெற்ற தேர்தலில் ஜார்னா தாசு போட்டியின்றி தேர்ந்தெடுக்கப்பட்டார்.  திரிபுரா இந்தியப் பொதுவுடைமைக் கட்சி மார்க்சியப் பிரிவின் மாநிலக்குழு உறுப்பினராக தாசு செயல்பட்டு வந்தார். நாடாளுமன்ற உறுப்பினராவதற்கு முன்னர் இவர் மாநில சமூக நல வாரியத்தின் தலைவராகவும் பணியாற்றினார்.. 

திரிபுராவிலிருந்து மாநிலங்களவைக்கு தேர்ந்தெடுக்கப்பட்ட முதல் தலித் பெண் என்ற சிறப்பும் மாநிலங்கவையில் திரிபுராவினை பிரிதிநிதித்துவப்படுத்தும் இரண்டாவது பெண் உறுப்பினர் என்ற சிறப்பும் ஜார்னா தாசுக்கு உரியவையாகும். 

2016 ஆம் ஆண்டு மார்ச்சு மாதம் 21 அன்று நடைபெற்ற மாநிலங்களவைத் தேர்தலில் , ஜார்னா தாசு பைதியா 49 வாக்குகள் பெற்று வெற்றி பெற்றார். எதிர்த்துப் போட்டியிட்ட காங்கிரசு கட்சி வேட்பாளர் 10 வாக்குகள் மட்டுமே பெற்றார்.  இவ்வெற்றியின் மூலம் ஜார்னா தாசு இரண்டாவது முறையாக மாநிலங்கள் அவைக்கு தேர்ந்தெடுக்கப்பட்டார்.

மேற்கோள்கள்
-----------

1. 1 2  "CPI(M) Wins Tripura RS Seat Unopposed". Archived from the original on 12 August 2012. பார்க்கப்பட்ட நாள் 19 June 2010.
2. ↑  "CPI(M) Nominee for Tripura RS Seat". Archived from the original on 8 August 2012. பார்க்கப்பட்ட நாள் 19 June 2010.
3. ↑  "CPI-M's Jharna Das Baidya re-elected to Rajya Sabha from Tripura". *Business Standard*. 21 March 2016. பார்க்கப்பட்ட நாள் 11 January 2021.
4. ↑  "CPI(M) fields Jharna Das Baidya as candidate for Rajya Sabha poll". தி எகனாமிக் டைம்ஸ். 7 March 2016. பார்க்கப்பட்ட நாள் 26 December 2020.
**மச்செத்திரா இராஜு பூவம்மா** (Machettira Raju Poovamma; பிறப்பு: 5 ஜூன் 1990) இந்தியாவிலுள்ள கருநாடக மாநிலத்தை சேர்ந்த தடகள வீராங்கனை ஆவார். இவர் ஆசிய விளையாட்டுகளில் பல பதக்கங்களை வென்றுள்ளார்.

ஆரம்பகால வாழ்க்கை
-----------------

பூவம்மா 5 சூன் 1990 இல் இராசுவுக்கும் சாசி க்கும் மகளாக பிறந்தார். இவர் தனது ஆரம்ப மற்றும் உயர்கல்வியை மங்களூரில் முடித்தார்.
 மேலும் இவர் கர்நாடகாவின் சிறீ தர்மசாசுதலா மஞ்சுநாதேசுவரா வணிக மேலாண்மை கல்லூரியில் வணிக மேலாண்மையில் இளங்கலைப் பட்டம் பெற்றார். இவரது சகோதரர் மஞ்சுவும் தேசிய அளவில் ஓட்டப்பந்தயத்தில் கலந்துகொள்கிறார்.

தடகளம்
------

பூவம்மா 2008இல் பொதுநலவாய இளையோருக்கான தடகள போட்டியில் 400 மீட்டர் ஓட்டப்பந்தயத்தில் வெள்ளிப் பதக்கத்தையும், 4 × 400 மீட்டர் தொடர் ஓட்டத்தில் தங்கப் பதக்கத்தையும் வென்றார். பின்னர் இவர் செப்டம்பர் 2011 இல் கொல்கத்தாவில் நடந்த மூத்தோருக்கான தேசிய விளையாட்டு போட்டிகளில் 400 மீட்டர் ஓட்ட பந்தயத்தில் பட்டத்தை வென்றார். 2012 ஆசிய தடகள போட்டியில் பூவம்மா இரண்டு தங்கம் மற்றும் ஒரு வெள்ளி பதக்கங்களை வென்றார். 2013 ஆம் ஆண்டு பாங்காக்கில் நடந்த ஆசிய தடகள போட்டியிலும் இவர் தங்கப் பதக்கம் வென்றார். பூவம்மா மாஸ்கோ உலக தடகள சாம்பியன் போட்டிகளில் பெண்கள் 4 × 400 மீ தொடர் ஓட்டக் குழுவில் ஒரு அங்கமாகவும் இருந்தார்.

தென் கொரியாவின் இஞ்சியோன் நகரத்தில் நடந்த 2014 ஆசிய விளையாட்டுப் போட்டிகளில் தடகளப் போட்டிகளில், பெண்களுக்கான 4 × 400 மீட்டர் தொடர் ஓட்டத்தில் இவர் திண்டு லூக்கா, மன்தீப் கவுர் மற்றும் பிரியங்கா பவார் ஆகியோருடன் இணைந்து தங்கப் பதக்கத்தை வென்றார். மேலும் இவர்கள் ஆசிய விளையாட்டு போட்டிகளில் ஓர் புதிய சாதனையை நிகழ்த்தினர் மற்றும் 2002-ம் ஆண்டுக்குப் பிறகு இந்தப் போட்டியில் இந்தியா தொடர்ந்து 4-வது தங்கம் வென்றது. இவர் மேலும் பெண்களுக்கான 400 மீட்டர் ஓட்டத்தில் வெண்கல பதக்கத்தை வென்றார். 2017 இல் புவனேஷ்வரில் நடந்த ஆசிய தடகள சாம்பியன் போட்டியில் இவர் 4 × 400 மீட்டர் ஓட்டப்பந்தய தேபாசிறீ மசூம்தார், சிசுனா மேத்யூ மற்றும் நிர்மலா சியோரன் ஆகியோருடன் ஓர் அணியில் இருந்தார், இவர் ஜகார்த்தாவில் நடந்த 2018 ஆசிய விளையாட்டுப் போட்டிகளில் தடகளப் போட்டிகளில், பெண்களுக்கான 4 × 400 மீட்டர் தொடர் ஓட்டம் மற்றும் கலப்பு 4 × 400 மீட்டர் தொடர் ஓட்டங்களில் தங்க பதக்கங்களை வென்றார்.

மேற்கோள்கள்
-----------

1. ↑  "M. R. Poovamma profile". Yahoo.
2. ↑  "Poovamma – Youngest Indian athlete in Beijing". Mangalorean. 2 September 2008. Archived from the original on 15 October 2014. பார்க்கப்பட்ட நாள் 14 August 2013.
3. ↑  "Confident Poovamma eyes more glory". Daily Pioneer. 4 August 2013. பார்க்கப்பட்ட நாள் 15 August 2013.
4. ↑  "Poovamma Raju". *GC2018*. பார்க்கப்பட்ட நாள் 1 December 2023.
5. ↑  "Athletics: Hat-trick for Poovamma". *The Hindu*. 13 May 2013. .
6. ↑  Poovamma, M.R (21 July 2013). "Ashwini, Poovamma in Indian relay squad for Moscow World Championships". *Mangalore Today*. .
7. ↑  "search Medals". 2014 Asian Games Official website. Archived from the original on 2 October 2014. பார்க்கப்பட்ட நாள் 2 October 2014.
8. ↑  "Indian eves clinch 4x400m relay gold at Asian Games 2014; set new Asiad record". India.Com. 2 October 2014. பார்க்கப்பட்ட நாள் 2 October 2014.
9. ↑  "Asian Athletics Championships 2017: Deconstruction of the gold standard". *The Indian Express*. 12 July 2017. .
10. ↑  "Poovamma, India’s newest quarter-miler". *The Indian Express*. 2013-04-25. .
உத்தர பிரதேச மாநிலத்தின் 649 நகர்புற உள்ளாட்சி அமைப்புகளில், 16 மாநகராட்சிகளுக்கும், 198 நகராட்சிகளுக்கும், 438 நகரப் பஞ்சாயத்துக்களுக்கும் 22, 24 மற்றும் 26 நவம்பர் மாதத்தில் மூன்று கட்டங்களாக தேர்தல்கள் நடைபெற்றது

இத்தேர்தலில் ஆளும் கட்சியான பாரதிய ஜனதா கட்சி, பகுஜன் சமாஜ் கட்சி, சமாஜ்வாதி கட்சி, இந்திய தேசிய காங்கிரசு கட்சிகளும் மற்றும் சுயேச்சை வேட்பாளர்களும் போட்டியிட்டனர்.

வாக்குப் பதிவு
--------------

22 நவம்பர் 2017 அன்று நடைபெற்ற முதல் கட்ட வாக்குப்பதிவில் சுமார் 52.59 சதவீதம் வாக்குகளும், 24 நவம்பர் 2017 அன்று நடைபெற்ற இரண்டாம் கட்ட வாக்குப்பதிவில் சுமார் 49.3 சதவீதம் வாக்குகளும், 26 நவம்பர் 2017 அன்று நடைபெற்ற மூன்றாம் கட்ட வாக்குப்பதிவில் சுமார் 53 சதவீதம் வாக்குகளும் பதிவானது. வாக்கு எண்ணிக்கை 1 டிசம்பர் 2017 முதல் துவங்கியது.

தேர்தல் முடிவுகள்
-----------------

### மாநகராட்சி தேர்தல் முடிவுகள்

முதலில் 16 மாநகராட்சிளுக்கான மேயர் பதவிக்கான தேர்தல் முடிவுகள் 1 டிசம்பர் 2017 அன்று வெளியிடப்பட்டது. 16 மாநகராட்சிகளில், அயோத்தி, வாரணாசி, கோரக்பூர், காசியாபாத், பரேலி, சகாரன்பூர், ஜான்சி, மதுரா, லக்னோ, கான்பூர் மற்றும் மொராதாபாத் என 14 மாநகராட்சிகளின் மேயர் தேர்தலில் பாரதிய ஜனதா கட்சி வென்றுள்ளது. பகுஜன் சமாஜ் கட்சி அலிகார் மற்றும் மீரட் மாநகராட்சிகளின் மேயர் பதவிகளை வென்றுள்ளது.

### நகராட்சி தேர்தல் முடிவுகள்

### நகராட்சி தலைவர் தேர்தல் முடிவுகள்

இம்மாநிலத்தின் மொத்தமுள்ள 198 நகராட்சிகளில் பாரதிய ஜனதா கட்சி 70 நகராட்சிகளையும், சுயேச்சைகள் 49 நகராட்சிகளையும், சமாஜ்வாதி கட்சி 42 நகராட்சிகளையும், பகுஜன் சமாஜ் கட்சி 28 நகராட்சிகளையும், இந்திய தேசிய காங்கிரசு கட்சி 9 நகராட்சிகளையும் வென்றுள்ளது. 

### நகராட்சி உறுப்பினர் தேர்தல் முடிவுகள்

மொத்தமுள்ள 198 நகராட்சிகளில் உள்ள 5,260 வார்டு உறுப்பினர் தேர்தலில், 64.25% வாக்குகள் பெற்ற 3,380 சுயேச்சை உறுப்பினர்களும், 17.53% வாக்குகள் பெற்ற பாரதிய ஜனதா கட்சி 922 உறுப்பினர்களும் வெற்றி பெற்றனர். 

### நகர் பஞ்சாயத்து தேர்தல் முடிவுகள்

### தலைவர் பதவிகள்

* இம்மாநிலத்தின் மொத்தமுள்ள 438 பஞ்சாயத்து தலைவர் பதவிக்கான தேர்தலில் சுயேச்சைகள் 41.55% வாக்குகள் பெற்று 178 தலைவர் பதவிகளையும், பாரதிய ஜனதா கட்சி 22.83% வாக்குகள் பெற்று 100 தலைவர் பதவிகளையும், சமாஜ்வாதி கட்சி 18.9% வாக்குகள் பெற்று 83 தலைவர் பதவிகளையும், பகுஜன் சமாஜ் கட்சி 10.2% வாக்குகள் பெற்று 45 இடங்களிலும், இந்திய தேசிய காங்கிரஸ் கட்சி 3.8% வாக்குகள் பெற்று 17 இடங்களிலும், பிற கட்சிகள் 3.8% வாக்குகள் பெற்று ஒரு இடங்களிலும் வெல்லவில்லை.

### உறுப்பினர் பதவிகள்

* மொத்தமுள்ள 5,433 பஞ்சாயத்து உறுப்பினர்களில் 71.31% வாக்குகள் பெற்று 3,875 சுயேச்சை உறுப்பினர்களும், 12.22% வாக்குகள் பெற்ற பாரதிய ஜனதா கட்சி 644 உறுப்பினர்களும், 8.34% வாக்குகள் பெற்ற சமாஜ்வாதி கட்சி 453 உறுப்பினர்களும், 8.34% வாக்குகள் பெற்ற சமாஜ்வாதி கட்சி 218 உறுப்பினர்களும், 4.01% வாக்குகள் பெற்ற இந்திய தேசிய காங்கிரசு கட்சி 126 உறுப்பினர்களும் வெற்றி பெற்றுள்ளனர்.

மேற்கோள்கள்
-----------

1. ↑  Uttar Pradesh civic polls 2017
2. ↑  உத்தரபிரதேச உள்ளாட்சி தேர்தல்
3. ↑  UP Mayor election results 2017: Full list of winners of all municipal corporations, nagar nigams in mayoral poll
4. ↑  UP Civic Polls Results
5. ↑  உ.பி உள்ளாட்சி தேர்தல் முடிவுகள் முதல் இடத்தில் பா.ஜ.க, 2-வது பிஎஸ்பி, 3வது இடத்தில் காங்கிரஸ்
6. ↑  உத்தரப் பிரதேச உள்ளாட்சி தேர்தல் முடிவுகள்
7. ↑  UP Civic Polls 2017 Results: Confusion cleared! It’s not BJP who won the maximum seats; data proof here
**ஹீனா சித்து** (பிறப்பு 29 ஆகத்து 1989) என்பவர் ஒரு இந்திய துப்பாக்கி சுடுதல் வீராங்கனை ஆவார். இவர் 2014 ஏப்ரல் 7 அன்று உலக துப்பாக்கிச் சுடுதல் மகளிர் பிரிவில் முதல் இடத்தைப் பிடித்தார். இதன்மூலம் உலகத் தரவரிசைப் பட்டியலில் முதலிடம் பிடித்த முதல் இந்திய வீராங்கனை என்ற பெயரைப் பெற்றவராவார். இதற்கு முன் இவர் 2013-ம் ஆண்டு நடந்த ISSF உலகக் கோப்பை துப்பாக்கிச் சுடுதல் போட்டியில் 10 மீட்டர் ஏர் பிஸ்டல் (Air Pistol) பிரிவில் தங்கம் வென்றுள்ளார்.. இவர் அஞ்சலி பகவத் (2003) மற்றும் ககன் நரங் (2008) ஆகியோருக்கு அடுத்து உலக துப்பாக்கி சுடுதல் போட்டியில் ரைபிள்/பிஸ்டல் பிரிவில் தங்கம் வென்ற மூன்றாவது இந்தியர் ஆவார். இவர் அன்னு ராஜ் சிங் உடன் இணைந்து 2010 காமன்வெல்த் போட்டியின் 10 மீட்டர் ஏர் பிஸ்டல் மகளிர் இரட்டையர் போட்டியில் தங்கம் வென்றுள்ளார்.. மேலும் ஒற்றையர் பிரிவில் வெள்ளிப்பதக்கமும் வென்றார்.

தனிப்பட்ட வாழ்கை
----------------

2013இல், ஹீனா பல்மருத்துவ படிப்பை முடித்து பட்டம் பெற்றார். ஹீனாவின்வின் தந்தை தேசிய துப்பாக்கிச் சுடும் வீரர் ஆவார். இவரது சகோதரரும் கூட 10 மீட்டர் காற்று துப்பாக்கி சுடும் போட்டியில் கலந்துகொண்டுள்ளார். ஹீனாவினுடைய உறவினர் துப்பாக்கியை வடிவமைக்கும் கடையின் உரிமையாளர் ஆவார். 2013 பிப்ரவரி 7, அன்று, ஹீனா துப்பாக்கி சுடும் வீரரும், அவரது பயிற்சியாளராக இருந்த ராணக் பண்டிட்டை மணந்தார். ஹீனா, மும்பை, கோரேகாவில் வசித்துவருகிறார்.

விருதுகள்
---------

2014 ஆகத்து 28 அன்று, ஹீனாவுக்குஅர்ஜுனா விருது வழங்கப்பட்டது.

உசாத்துணைகள்
------------

1. ↑  "Shooter Heena Sidhu claims numero uno spot in 10 m air pistol Rankings". Post.jagran.com. 2014-04-07. பார்க்கப்பட்ட நாள் 2014-04-12.
2. ↑  "2013 உலக துப்பாக்கி சுடுதல் போட்டியில் ஹீனா சித்து தங்கம் வென்றார்". யாஹூ. 10 நவம்பர் 2013.. பார்த்த நாள்: 11 நவம்பர் 2013.
3. ↑  "ஹீனா சித்து, அன்னு ராஜ் சிங் காமன் வெல்த் துப்பாக்கி சுடுதலில் தங்கம் வென்றனர்". NDTV. 12 October 2010 இம் மூலத்தில் இருந்து 15 அக்டோபர் 2010 அன்று. பரணிடப்பட்டது... பார்த்த நாள்: 13 October 2010.
4. 1 2  "Shooting | Athlete Profile: Heena SIDHU - Gold Coast 2018 Commonwealth Games". *results.gc2018.com* (in ஆஸ்திரேலிய ஆங்கிலம்). Archived from the original on 2018-08-19. பார்க்கப்பட்ட நாள் 2018-08-18.
5. ↑  "Gold medal-winning shooter Heena Sidhu on her struggles, husband s support" (in en). *mid-day*. 2017-10-29. .
6. ↑  "Heena Sidhu Profile, Stats, Record: Heena Sidhu breaks CWG record to clinch gold medal in Women's 25m Pistol in Gold Coast". *The Indian Express*. 1 April 2018. பார்க்கப்பட்ட நாள் 18 April 2018.
**சில்லாலை** இலங்கையின் வடபுலத்தில் யாழ்ப்பாணத்துக்கு வடமேற்கே இந்தியப் பெருங்க்கடலின் கரையில் சம்பில் கடலுடன் ஆரம்பமாகும் ஊர். சண்டிலிப்பாய் பிரதேச செயலாளர் பிரிவில் இணைக்கப்பட்டுள்ள இவ்வூரின் எல்லைகளாக மாதகல், பண்டத்தரிப்பு, வடலியடைப்பு, சுழிபுரம் என்ற ஊர்கள் அமைந்துள்ளன.

சில்லையூர் மக்கள் கிறிஸ்தவ மதம் (கத்தோலிக்க திருச்சபை), இந்து மதம் என்பவற்றை தமது ஆன்மீக மதங்களாகவும், வேளாண்மை, மீன்பிடி, கைத்தொழில், வர்த்தகம் போன்றவற்றை தமது தொழிலாகவும் கொண்டு வாழ்கிறார்கள். பனை, தென்னை, சோலைகள், நெல்வயல்கள், கொழுந்து, வாழை, கமுகு, மா, பலா, கனிதருமரங்கள், வெங்காயம், மிளகாய், மரக்கறி நிறைந்த இடமாக இக்கிராமம் அமைந்துள்ளது.

இறைபணி
------

1687 ஆண்டு பிச்சைக்கார வேடத்தில் இலங்கை வந்த முத்திப்பேறு பெற்ற யோசப் வாஸ் அடிகளாருக்கு சில்லையூர் மக்கள் புகலிடம் வழங்கி அவரின் வழிநடத்தலுடன் ஆன்மீகப்பணியை தொடர்ந்தார்கள். இக்கிராமம் 34க்கு மேற்பட்ட குருமார்களையும் 40க்கு மேற்பட்ட கன்னியாஸ்திரிமார்களையும் 10க்கு மேற்பட்ட இல்லறத்தொண்டர்களையும் இறைபணிக்கு அளித்துள்ளது.

கதிரைச்செல்வி ஆலயம்
-------------------

சில்லையூரின் மத்தியில் வானுயர்ந்த கோபுரங்களுடன் காட்சியளிப்பது சில்லையூரின் பாதுகாவலியாம் கதிரைச்செல்வியின் ஆலயம். இவ்வாலய விழாவை சில்லையூர் மக்கள் மரியன்னையின் விண்ணேர்ப்பு விழாவாக ஆவணி 15ந் திகதி மிக சிறப்பாகக் கொண்டாடுவார்கள். மணியோசையுடன் கூடிய கொடியேற்றம், திரைப்பாடல், விருத்தங்களுடன் நவநாள் வழிபாடுகள், நற்கருணைப்பவனிப் பெருவிழா, கூட்டுத்திருப்பலி, கரோலைப்பாடல்களுடன் திருச்சுருப ஊர்வலம் என்பன நடைபெற்ற பின், அன்னதானம், விளையாட்டுப் போட்டிகள், கலை கலாச்சார போட்டிகளின் இறுதியில் நாட்டியம், நாடகம், சில்லையூரின் பழமையும் பெருமையும் வாய்ந்து இன்றும் புதுமையுடனும், புகழுடனும் விளங்கும் நாட்டுக்கூத்து சில்லையூர் கலைஞர்களால் அரங்கேற்றப்படும்.

சில்லாலை வைத்தியம்
------------------

*எல்லோரும் கைவிட்டால் சில்லாலை வைத்தியம்* என்று ஒரு பழமொழி உண்டு. சில்லையூரின் பாதுகாவலியாம் கதிரைத்தாயை *மருந்து மாதா* என்றும் அழைப்பார்கள். அதற்கமைய அநேக பரம்பரை வைத்தியர்கள் இங்கு உள்ளனர். நாடி பார்த்து வருத்தத்தைக் கண்டறிந்து வாகடம் ஏடு பார்த்து மருந்தறிந்து மூலிகைகள், தாவரஇலை, பட்டை, வேர் போன்றவற்றைக் கொண்டு வருத்தத்தை மாற்றும் சித்த ஆயுள்வேத வைத்தியர் பலர் உள்ளனர்.

குழந்தைப்பிள்ளை வைத்தியத்துக்கு தலைசிறந்த வைத்தியர்கள் இங்கு உள்ளனர். பத்துத் தலைமுறை தாண்டிய எஸ்.பி. இன்னாசித்தம்பி பரம்பரை, எஸ்.பி. அத்தனாசியார் வழித்தோன்றல்கள், இலங்கையின் புகழ்மிக்க வைத்தியர்களாக இருந்து இன்று உலகளாவிய ரீதியில் வைத்திய துறையில் பெருமையுடன் விளங்குகின்றனர்.

சில்லாலையில் பிறந்து புகழ்பெற்றவர்கள்
-------------------------------------

* எஸ்.பி. இன்னாசித்தம்பி
* எஸ்.பி. அத்தனாசியார்
* சில்லையூர் செல்வராசன்
* பேராயர் அன்ரனி செல்வநாயகம் ஆண்டகை (மலேசியா)

வெளி இணைப்புக்கள்
-----------------

* தமிழ்நெட் இணையத்தளத்தில் *சில்லாலை*
* சில்லாலை பரிசுத்த கதிரை மாதா ஆலய வருடாந்த உற்சவம் (தினக்குரல்) பரணிடப்பட்டது 2007-09-28 at the வந்தவழி இயந்திரம்
| தமிழ் இலக்கியம் |
| --- |
| சங்க இலக்கிய நூல்கள் |
| அகத்தியம் | தொல்காப்பியம் |
| **பதினெண்மேற்கணக்கு** |
| எட்டுத்தொகை |
| நற்றிணை | குறுந்தொகை |
| ஐங்குறுநூறு | பதிற்றுப்பத்து |
| பரிபாடல் | கலித்தொகை |
| அகநானூறு | புறநானூறு |
| பத்துப்பாட்டு |
| திருமுருகாற்றுப்படை | பொருநராற்றுப்படை |
| சிறுபாணாற்றுப்படை | பெரும்பாணாற்றுப்படை |
| முல்லைப்பாட்டு | மதுரைக்காஞ்சி |
| நெடுநல்வாடை | குறிஞ்சிப்பாட்டு |
| பட்டினப்பாலை | மலைபடுகடாம் |
| **பதினெண்கீழ்க்கணக்கு** |
| நாலடியார் | நான்மணிக்கடிகை |
| இன்னா நாற்பது | இனியவை நாற்பது |
| களவழி நாற்பது | கார் நாற்பது |
| ஐந்திணை ஐம்பது | திணைமொழி ஐம்பது |
| ஐந்திணை எழுபது | திணைமாலை நூற்றைம்பது |
| திருக்குறள் | திரிகடுகம் |
| ஆசாரக்கோவை | பழமொழி நானூறு |
| சிறுபஞ்சமூலம் | முதுமொழிக்காஞ்சி |
| ஏலாதி | கைந்நிலை |
| **சங்கநூல் தரும் செய்திகள்** |
| தமிழ்ச் சங்கம் | **சங்கம் மருவிய காலம்** |
| சங்க காலப் புலவர்கள் | சங்ககால நிலத்திணைகள் |
| சங்க கால ஊர்கள் | சங்க கால மன்னர்கள் |
| சங்க கால நாட்டுமக்கள் | சங்க காலக் கூட்டாளிகள் |
| சங்ககால விளையாட்டுகள் | சங்ககால மலர்கள் |
| * பா
* உ
* தொ
 |

பதினெண்கீழ்க்கணக்கு நூல் தொகுப்பில் அடங்கிய பண்டைத் தமிழ் நீதி நூல்களில் ஒன்று **ஏலாதி**. சமண சமயத்தைச் சேர்ந்தவரான கணிமேதாவியார் என்பவரால் எழுதப்பட்டது இந்நூல். திணைமாலை நூற்றைம்பது என்னும் அகப்பொருள் நூலை இயற்றியவரும் இவரே. வடமொழிப் புலமை மிக்கவா். ஏலாதியில் 81 பாடல்கள் உள்ளன.

நூலின் பெயர்க்காரணம்
--------------------

இந்நூலின் பெயர் ஏலத்தை முதலாகக் கொண்ட இலவங்கம்,சிறுநாகப் பூ, சுக்கு, மிளகு, திப்பிலி ஆகிய ஆறு பொருட்களைப் பயன்படுத்திச் செய்யப்பட்ட *ஏலாதி* என்னும் மருந்து ஒன்றின் பெயரை அடியொற்றி ஏற்பட்டது. இந்நூலிலுள்ள பாடல்கள் ஒவ்வொன்றும் அதன் கருப்பொருள் தொடர்பில் ஆறு நீதிகளைக் கூறி மக்களின் ஒழுக்கக் குறைவுக்கு மருந்தாவதால் இந்நூலுக்கும் ஏலாதி என்ற பெயர் ஏற்பட்டது.

எடுத்துக்காட்டு
---------------

இடையின் அழகோ, தோளின் அழகோ ஈடு இல்லாத வேறு அழகுகளோ, நடை அழகோ, நாணத்தினால் ஏற்படும் அழகோ, கழுத்தின் அழகோ உண்மையான அழகு ஆகா. எண்ணும், எழுத்தும் சேர்ந்த, அதாவது கல்வியினால் ஏற்படும் அழகே அழகு என்னும் பொருள்பட வரும் ஏலாதிப் பாடல்களில் ஒன்று இது:

*இடைவனப்பும், தோள்வனப்பும், ஈடில் வனப்பும்*
*நடைவனப்பும் நாணின் வனப்பும் - புடைசால்*
*கழுத்தின் வனப்பும் வனப்பல்ல எண்ணோ(டு)*
*எழுத்தின் வனப்பே வனப்பு*.

இவற்றையும் பார்க்கவும்
----------------------

* தமிழ் இலக்கியம்

வெளியிணைப்புகள்
---------------

* ஏலாதி நூல் உரை - பதினெண் கீழ்க்கணக்கு
* ஏலாதியையும் உள்ளடக்கிய மூன்று நூல்கள் - மதுரைத் திட்டத்திலிருந்து
நாயகன வழிபாட்டு முறை திரேசிய மதத்தின் மையமாக இருந்தது
**திரேசிய மதம்** என்பது திரேசியர்களின் தொன்மவியல், சடங்கு நடைமுறைகள் மற்றும் நம்பிக்கைகளை உள்ளடக்கியது. இது பழங்காலத்தில் கிழக்கு மற்றும் தென்கிழக்கு ஐரோப்பா மற்றும் வடமேற்கு அனடோலியாவில் வசித்து வந்த நெருங்கிய தொடர்புடைய பண்டைய இந்திய-ஐரோப்பிய மக்களின் தொகுப்பாகும். திரேசியர்கள் தங்கள் சடங்குகளை விவரிக்கும் விரிவான நூல்கள் எதையும் விட்டு செல்லவில்லை. ஆனால் அவர்களின் நம்பிக்கைகள் பற்றிய தகவல்கள் கல்வெட்டியல் ஆதாரங்கள் மற்றும் பண்டைய கிரேக்க எழுத்துக்கள் மூலம் கிடைக்கின்றன.

தோற்றம்
-------

திரேசிய மதம் குறிப்பாக அதன் படைப்புக் கதை இந்திய-ஐரோப்பிய மக்களின் மதத்திலிருந்து பெறப்பட்டது.

திரேசிய கருத்தாக்கம் உலகம் நான்கு கூறுகளால் (காற்று, பூமி, நெருப்பு, நீர்) ஆனது என்று நம்பியது. இது ஆரம்பகால வெண்கல யுகத்திலிருந்து (கிமு நான்காம் மில்லினியத்தில்) இயற்றப்பட்ட கவிதைகள் மற்றும் பாடல்களில் பதிவு செய்யப்பட்டது. கிமு 2 ஆம் மில்லினியத்தின் பிற்பகுதியில் வெண்கல யுகத்தின் பிற்பகுதியில் வாய்வழியாக கூறப்பட்டது. வெண்கல யுகத்தின் முடிவில், சூரிய வழிபாட்டு முறை பரவலாக இருந்தது. தினசரி உபயோகப் பொருட்களும் கலையும் சூரியனின் சின்னங்களால் அலங்கரிக்கப்பட்டன, மேலும் சூரியனின் பிரதிநிதித்துவங்கள் பாறைகளில் செதுக்கப்பட்டன.

வெண்கல யுகத்தின் பிற்பகுதி வடக்கு கிரேக்கம் மற்றும் மற்றும் ஆசியா இடையே கணிசமான கலாச்சார தொடர்புகள் இருந்த காலகட்டமாகும். இந்த கலாச்சார தொடர்பு திரேஸில் உள்ள தாய் தெய்வத்தின் மீதான நம்பிக்கை போன்ற குறிப்பிடத்தக்க மத பரிமாற்றங்களுக்கு வழிவகுத்தது. கி.மு. 2 ஆம் மில்லினியத்தின் பிற்பகுதியிலும், கி.மு 1 ஆம் மில்லினியத்தின் முற்பகுதியிலும் பரிணாம வளர்ச்சியுடன், பெரிய தாய் தேவியின் நம்பிக்கை பரவியது. இது திரேஸில் மெகாலிதிக் கலாச்சாரத்தின் சமகாலத்தில் செழிப்புடன் இருந்தது. இந்த மெகாலிதிக் கலாச்சாரத்தின் நினைவுச்சின்னங்கள, அதாவது செவ்வக வடிவ பாறைகள், பரிசு தொட்டிகள், தியாகங்களுக்கான தளங்கள், நீரூற்றுகள், சரணாலயங்கள், வளாகங்களுக்கு புனிதமான படிகள். மெகாலிதிக் கட்டமைப்புகள் மற்றும் டால்மன்கள் என்று பல உள்ளன. வெண்கல யுகத்தின் பிற்பகுதியிலும் இரும்புக் காலத்தின் ஆரம்ப காலத்திலும், பால்கன் தீபகற்பத்தில் சமூக நெருக்கடியின் போது அனடோலியாவிலிருந்து த்ரேஸ் வரை சாக்ரசு (டயோனிசசு) வழிபாட்டு முறை பரவியது. சாக்ரசு வழிபாட்ட முறை உள்ளூர் சூரிய வழிபாட்டு முறைகளின் பயிற்சியாளர்களால் ஆரம்பத்தில் எதிர்க்கப்பட்ட போதிலும், அது இறுதியில் திரேஸில் நிலைநிறுத்தப்பட்டது, அதன் பிறகு அது சூரிய வழிபாட்டுடன் இணைந்தது மற்றும் சூரியன் மற்றும் மற்ற தெய்வங்கள் ஒரே தெய்வமாக ஒன்றிணைந்தன.

மேற்கோள்கள்
-----------

1. 1 2 3  Fol et al. 1998, ப. 86-91.
2. 1 2 3  Fol & Marazov 1977, ப. 17-36.
**சோயாரபாய்** (*Sant Soyarabai*) 14 ஆம் நூற்றாண்டு மகாராட்டிராவில் உள்ள மஹர் சாதியைச் சேர்ந்த ஒரு துறவி ஆவார். இவர் தனது கணவரும் கிருஷ்ண பக்தருமான சோகாமேளரின் சீடராக அறியப்படுகிறார்.

வரலாறு
------

சோயாரபாய் தனது தாய் மொழியான மராத்தி மொழியில் இலக்கியங்களை வடிவமைத்தார். இவர் நிறைய எழுதினார் என்று சொல்லப்படுகிறது. ஆனால், தற்போது, இவரின் 62 படைப்புகள் மட்டுமே அறியப்படுகின்றன. இவரது அபங்கத்தில், தன்னை சோகாமேளரின் மஹரி என்று குறிப்பிடுகிறார். கடவுள் தலித்துகளை மறந்துவிட்டு, அவர்களின் வாழ்க்கையை மோசமாக்குகிறார் என்று குற்றம் சாட்டுகிறார். இவருடைய பாடல்களில் மிக அடிப்படையான வசனங்கள் கடவுளுக்குக் கொடுக்கும் எளிய உணவைப் பற்றியதாக உள்ளது. இவரது கவிதைகள் கடவுள் மீதான இவரது பக்தியை விவரிக்கின்றன. மேலும், தீண்டாமைக்கு எதிரான இவரது கருத்துக்களை வெளிப்படுத்துகின்றன.

"வெளியில் காணப்படும் உடல் மட்டுமே தூய்மையற்றதாகவோ அல்லது மாசுபடுத்தப்பட்டதாகவோ இருக்கும், ஆனால் அனைவரின் உள்ளத்தில் இருக்கும் ஆன்மா எப்போதும் தூய்மையானது, உடல் தூய்மையற்றதாகப் பிறக்கிறது, அதனால் உடலில் தூய்மையாக இருப்பதாக ஒருவர் எப்படிக் கூற முடியும்? உடலில் அதிக மாசு உள்ளது. உள்ளத்தில் இருக்கும் ஆன்மா அதைத் தொடவில்லை." என்று சோயாராபாய் நம்பினார், 

சோயாராபாய் தனது கணவருடன் ஆண்டுதோறும் பண்டரிபுரம் யாத்திரை மேற்கொண்டார். அப்போது, இவர்களும் இவரது இனத்தைச் சேர்ந்தவர்களும் மரபுவழி பிராமணர்களால் துன்புறுத்தப்பட்டனர். ஆனால் இவர்கள் நம்பிக்கையையும் மன அமைதியையும் இழக்கவில்லை. பின்னர், இவரது கணவரின் பக்தி தொண்டினால் ஈர்க்கப்பட்டு இவரது இனத்தார்கள் அனைவரும் இறையருள் பெற்றனர் என்று நம்பப்படுகிறது.

குறிப்புகள்
-----------

1. ↑  Stewart-Wallace, editorial advisers Swami Ghananda, Sir John (1979). *Women saints, east & west* (1. U.S. ). Hollywood, Calif.: Vedanta. பக். 61. பன்னாட்டுத் தரப்புத்தக எண்:0874810361. .
2. ↑  
Zelliot, Eleanor (2008). *From Stigma to Assertion: Untouchability, Identity and Politics in Early and Modern India*. Copenhagen: Museum Tusculanum Press. பக். 76–86. பன்னாட்டுத் தரப்புத்தக எண்:978-8763507752.
3. ↑   *From Stigma to Assertion : Untouchability, Identity & Politics in Early & Modern India*. Copenhagen: Museum Tusculanum Press. 2008. பக். 81–85. பன்னாட்டுத் தரப்புத்தக எண்:978-8763507752. .

</ref>
**பெருக்க மரம்** அல்லது **பப்பரப்புளிய மரம்** (*Baobab*) என்பது *அடன்சோனியா* (*Adansonia*) எனப்படும் பேரினத்தைச் சேர்ந்த மரமாகும். பெருக்க மரத்தில் ஒன்பது இனங்கள் உள்ளன. அதில் ஆறு இனங்கள் மடகசுகருக்குச் சொந்தமானவை. இரண்டு இனங்கள் ஆப்பிரிக்காவுக்கும் அரேபிய தீபகற்பத்திற்கும், இன்னொன்று ஆத்திரேலியாவிற்கும் சொந்தமானதாகும். இது ஐந்து முதல் முப்பது மீட்டர் உயரத்திற்கு வளரக்கூடியது. ஏழு முதல் பதினோரு மீட்டர் விட்டம் கொண்டது.

நீர் சேமிப்பு
-------------

பெருக்க மரங்கள் தமது உடற்பகுதியில் சுமார் 120000 லீட்டர் நீரை சேமித்து வைக்கக்கூடியது.[] இந்த இசைவாக்கம் கடுமையான வறட்சியை தாங்குவதற்காகும்.

இலங்கையில் பெருக்க மரம்
-----------------------

பாவோபாப் மரங்கள் அராபிய வணிகர்களால் இலங்கைக்குக் கொண்டு வரப்பட்டன. இலங்கையில் இம்மரங்கள் 40க்கும் அதிகமாக காணப்படுகிறது. அதில் மன்னாரிலும், நெடுந்தீவிலும், வில்பத்திலும் உள்ளன மிகவும் பிரபலமானது .

வெளி இணைப்புகள்
---------------

* மரங்களில் ஓர் அதிசயம்!﻿

மேற்கோள்களும் குறிப்புகளும்
---------------------------

1. ↑  "Genus: *Adansonia* L." *Germplasm Resources Information Network*. United State Department of Agriculture. 2008-11-12. Archived from the original on 2010-05-30. பார்க்கப்பட்ட நாள் 2011-01-14.
2. ↑  "நெடுந்தீவின் காட்டுக் குதிரைகளும் குயிண்டாக் கோபுரமும்". தினகரன். 21 மார்ச் 2010. பார்க்கப்பட்ட நாள் 7 பெப்ரவரி 2016. `{{cite web}}`: Check date values in: `|accessdate=` and `|date=` (help)
3. ↑  "பெருக்கு மரம்".
4. ↑  "BAOBAB TREE".
5. ↑  "Tuvarai-mōṭṭai, Maruk-kārai-mōṭṭai, Perukkaṭi-mōṭṭai, Karuṅkāli-mōṭṭai, Muracu-mōṭṭai". TamilNet. June 23, 2008. .
டோகு அரண்மனை என்பது சப்பானில் ஏகாதிபத்திய பட்டத்து இளவரசரின் குடியிருப்பை குறிக்கிறது. இது பாரம்பரியமாக ஒரு இடத்தைக் குறிப்பதில்லை.

தற்போதைய வாரிசான இளவரசர் அகிஷினோ, பேரரசரின் நேரடி ஆண் வழித்தோன்றல் மற்றும் ஏகாதிபத்திய பட்டத்து இளவரசர் அல்ல. எனவே தற்போது டோகு அரண்மனை நடைமுறையில் இல்லை, மற்றொரு ஏகாதிபத்திய பட்டத்து இளவரசர் வரும் வரை அது இருக்காது.

ஆகாசகா அரண்மனை
--------------

1 மே 2019 அன்று கிரிஸான்தியம் சிம்மாசனத்தில் ஏறுவதற்கு முன்பு அப்போதைய பட்டத்து இளவரசர் நருஹிட்டோ வசித்த அரண்மனை *டோகு அரண்மனை* என்று அழைக்கப்பட்டது. ஆனால் நருஹிட்டோ பேரரசராக ஆனபோது அதன் பெயரை *ஆகாசகா அரண்மனை* என்று மாற்றினார். பேரரசர் செப்டம்பர் 2021 இல் இம்பீரியல் அரண்மனைக்கு செல்லும் வரை இந்த அரண்மனையை தனது முதன்மை இல்லமாகப் பயன்படுத்தினார்.

அதேபோல், ஹிரோஹிட்டோ இறந்தபோதும் இதே அரண்மனையில்தான் அகிஹிட்டோ வாழ்ந்தார். 1989 ஆம் ஆண்டு அவர் அரியணை ஏறியது முதல் டிசம்பர் 1993 வரை, இந்த அரண்மனை அகாசகா அரண்மனை என்றும் அழைக்கப்பட்டது. அகசாகா அரண்மனை மோட்டோ-அகாசகாவில் உள்ள அகசாகா தோட்டத்தில் அமைந்துள்ளது மற்றும் பொதுமக்கள் அணுக முடியாது.

  

அரண்மனையின் தளத்தில் தைஷோவின் மனைவியான பேரரசி டீமேயின் வசிப்பிடமான *ஓமியா அரண்மனை* இருந்தது. 1951 இல் அரண்மனையில் அவர் இறந்த பிறகு, அந்த இடம் பட்டத்து இளவரசரின் இல்லமாக மாற்றப்பட்டது. யோஷிரோ தனிகுச்சியால் வடிவமைக்கப்பட்ட வலுவூட்டப்பட்ட கான்கிரீட் கட்டிடம் 1960 இல் கட்டப்பட்டது. இது 1978 இல் விரிவாக்க வேலைகளின் முதல் அலையைக் கண்டது. பட்டத்து இளவரசி மசாகோவின் வருகைக்காக 1994 இல் சப்பானிய தோட்டம் சேர்க்கப்பட்டது. கூடுதல் புதுப்பித்தல் பணிகள் 1997 இல் நடந்தன (சக்கர நாற்காலி பயன்படுத்துபவர்களுக்கு மின்தூக்கி நிறுவுதல், தடையற்ற வடிவமைப்பு, நில அதிர்வு வலுவூட்டல்). மசாகோ கர்ப்பமாக இருந்ததால், 2001 ஆம் ஆண்டு ஒரு சிறுவர் பகுதிக்கான பணிகள் நடந்தன.

2008-09 இல் ஒரு வருடத்திற்கு பெரிய தொடர் புதுப்பித்தல் பணிகள் நடந்தன, அந்த நேரத்தில் இளவரசர் தோட்டத்தின் சிறிய அரண்மனையில் தற்காலிகமாக வசித்து வந்தார், இது தற்காலிக டோகு அரண்மனை என மறுபெயரிடப்பட்டது. கூரையில் சில சூரிய தகடுகள் (சோலார் பேனல்) நிறுவப்பட்டன. அரண்மனையில் 72 அறைகள் (12 வரவேற்பு அறைகள், 38 அலுவலக அறைகள், 22 குடியிருப்பு அறைகள்) உள்ளன. இது இரண்டு தளங்களையும் ஒரு அடித்தள தளத்தையும் கொண்டுள்ளது.

வரலாற்று டோகு அரண்மனைகள்
------------------------

ஹியான் அரண்மனையில், டோகு அரண்மனை உள் அரண்மனையான டைரியின் கிழக்குப் பகுதியில் அமைந்துள்ளது. 10 ஆம் நூற்றாண்டின் தொடக்கத்தில், டைரியின் உள்ளே அமைந்திருந்த அரண்மனை பொதுவாக டோகு அரண்மனையாகப் பயன்படுத்தப்பட்டது. அசாஹிடோ 1683 இல் இளவரசரானார், மேலும் 1686 ஆம் ஆண்டு முதல் கியோட்டோ சென்டோ அரண்மனை இருக்கும் இடத்தில் அமைந்துள்ள அரண்மனையைப் பயன்படுத்தினார். அதன்பிறகு, கியோட்டோ இம்பீரியல் அரண்மனைக்குள்ளேயே அமைந்துள்ள ஓஹானா அரண்மனை ("மலர் அரண்மனை"), டோகு அரண்மனையாகப் பயன்படுத்தப்பட்டது. யோஷிஹிட்டோவிற்கு (எதிர்கால பேரரசர் தைஷோ) டோகோ அரண்மனையின் கட்டுமானம் 1899 இல் தொடங்கியது, 1909 இல் முடிக்கப்பட்டது. வருங்கால பேரரசர் ஷோவாவின் ஹிரோஹிட்டோவின் ஆரம்ப ஆண்டுகளில் டகனாவா குடியிருப்பு டோகு அரண்மனையாக பயன்படுத்தப்பட்டது. அவரது திருமணத்திற்குப் பிறகு, அவர் (அப்போது பெயரிடப்பட்டது) அகசாகா அரண்மனைக்கு (தற்போதைய கெய்ஹின்கன்) சென்றார்.

  

 ஆகாசகா அரண்மனை

மேற்கோள்கள்
-----------

1. ↑  "The Crown Prince's Residence", *The Crown Prince's Residence – The Imperial Household Agency*, Imperial Household Agency.
2. ↑  "新たな皇室のお住まいは" [The residences of the new Imperial family]. *NHK*.
**எடோ குலம்** ( ஜப்பானியம் : 江戸氏, *எடோ-ஷி* ) ஒரு ஜப்பானிய சாமுராய் குடும்பமாகும், அவர் முதலில் எடோ என்று அழைக்கப்படும் குடியேற்றத்தை பலப்படுத்தினார், அது பின்னர் டோக்கியோவாக மாறியது. இம்பீரியல் அரண்மனை இப்போது இந்த இடத்தில் உள்ளது.

அந்தக் குலம் தைரா குலத்தின் ஒரு கிளையாக இருந்தது. அசுச்சி-மோமோயாமா காலத்தில், குலமானது கிடாமி குலம் என மறுபெயரிடப்பட்டது.

வரலாறு
------

முசாஷி மாகாணத்தில் (இப்போது சைதாமா மாகாணம் ) சிச்சிபுவில் இந்த குலம் தோன்றியது. 12 ஆம் நூற்றாண்டின் பிற்பகுதியில், எடோ ஷிகெட்சுகு தெற்கே நகர்ந்து, சுமிடா நதி டோக்கியோ விரிகுடாவில் நுழையும் இடத்தில் அமைந்துள்ள எடோவில் உள்ள சிறிய மலையை பலப்படுத்தினார். இந்த பகுதி பின்னர் எடோ கோட்டையின் ஹொன்மாரு மற்றும் நினோமாரு பகுதிகளாக மாறியது. அங்கு, எடோ இரண்டாவது தேசபக்தரான எடோ ஷிகெனகாவின் இராணுவ பலத்தில் வளர்ந்தது.

ஆகஸ்ட் 1180 இல், ஷிகெனகா போட்டியாளரான மினாமோட்டோ குலத்தின் கூட்டாளியான முய்ரா யோஷிசுமியைத் தாக்கினார். மூன்று மாதங்களுக்குப் பிறகு, மினாமோட்டோ நோ யோரிடோமோ முசாஷியில் நுழைந்தது போலவே எதிர் பக்கம் சாய்ந்தார். கியோட்டோவில் உள்ள டைரா குலத்தை வீழ்த்த மினாமோட்டோவுக்கு ஷிகெனகா உதவினார். பதிலுக்கு, யோரிடோமோ ஷிகெனகாவிற்கு முசாஷி மாகாணத்தில் கிடாமி (தற்போது டோக்கியோவின் மேற்கு செடகயா வார்டு உள்ளது) உட்பட ஏழு புதிய தோட்டங்களை வழங்கினார்.

1457 ஆம் ஆண்டில், எடோ ஷிகேயாசு எடோவில் உள்ள தனது முக்கிய தளத்தை எடா டோக்கனிடம் ஒப்படைத்தார் என்று பதிவுகள் காட்டுகின்றன. டோகன் உசுகி சடமாசாவின் கீழ் உள்ள உசுகி குலத்தின் சக்திவாய்ந்த கிளையின் அடிமையாக இருந்தார். ஆஷிகாகாவிற்கு சதாமாசா *கான்டோ-கன்ரேயாக* இருந்தார். டோகன் தளத்தில் எடோ கோட்டையை கட்டினார். எடோ குலம் பின்னர் கிடாமிக்கு குடிபெயர்ந்தது.

1593 ஆம் ஆண்டில், டோகுகாவா இயாசுவுக்குக் கீழ்ப்படிவதற்கான உறுதிமொழியில், எடோ கட்சுதாடா குலப் பெயரை கிடாமி என்று மாற்றினார். கட்சுடாடா முதல் மற்றும் இரண்டாவது டோகுகாவா *ஷோகன்களால்* பணியமர்த்தப்பட்டார். ஒசாகாவின் தெற்கில் உள்ள *சகாய்* மாஜிஸ்திரேட் பதவியை அடைந்தார். கட்சுதாடாவின் பேரன், ஷிகேமாசா, ஐந்தாவது *ஷோகன்* டோகுகாவா சுனாயோஷிக்கு ஆதரவாக இருந்தார். அவர் ஹாடமோட்டோ பதவியில் இருந்து, ஆயிரம் <i>கொக்கு</i> உதவித்தொகையுடன் *சோபயோனின்* (கிராண்ட் சேம்பர்லைன்) ஆக உயர்ந்தார். இது ஒரு செல்வாக்கு மிக்க பதவியாகும், *ஷோகன்* மற்றும் அவரது மூத்த கவுன்சிலர்களுக்கு இடையே செய்திகளை அனுப்புவதற்கு இவரே பொறுப்பு. 1686 இல் அவருக்கு ஒரு பெரிய இடமும் வழங்கப்பட்டது. இருப்பினும், குலத்தின் அதிர்ஷ்டம் திடீரென்று சரிந்தது. 1689 இல், ஷிகேமாசாவின் மருமகன் இரத்தக்களரி மீதான ஷோகுனேட் தடையை மீறினார். ஷிகேமாசா தனது அந்தஸ்து மற்றும் சொத்துக்களை இழக்க வேண்டியிருந்தது மற்றும் ஐஸுக்கு நாடு கடத்தப்பட்டார், அங்கு அவர் 1693 இல் 36 வயதில் இறந்தார். 500 ஆண்டுகள் பழமையான எடோ குலம் அங்கீகரிக்கப்பட்ட குலமாக நிறுத்தப்பட்டது.

குலத்தின் பல தலைமுறைகளின் கல்லறைகள் கிடாமியில் எடோ ஷிகெனகாவால் 1186 இல் நிறுவப்பட்ட கெய்ஜென்-ஜி என்ற புத்த கோவிலில் உள்ளன.

மேற்கோள்கள்
-----------

1. 1 2 3  Enbutsu, Sumiko (10 August 2003). "The ones who got there first". Japan Times. .
2. 1 2  Time Out Tokyo edited by Cathy Phillips, page 11
3. ↑  *The Cambridge History of Japan: Early modern Japan*, John Whitney Hall, page 431
**குப்பிழான் ஐ. சண்முகன்** (1 ஆகத்து 1946 – 24 ஏப்ரல் 2023) என்பவர் ஓர் ஈழத்து எழுத்தாளர். சிறுகதை, கவிதை, திறனாய்வு, ஆன்மீகம் எனப் பல துறைகளில் எழுதியவர். பேராதனைப் பல்கலைக் கழகத்தில் கலைப்பட்டம் பெற்ற இவர் ஓர் ஆசிரியர். அலையின் ஆரம்ப ஆசிரியர் குழுவில் இடம்பெற்றவர்.

வாழ்க்கைக் குறிப்பு
-------------------

குப்பிழான் ஐ. சண்முகனின் இயற்பெயர் ஐ. சண்முகலிங்கம். இவர் யாழ்ப்பாணம் மாவட்டம், சுன்னாகம், குப்பிழான் என்ற ஊரில் ஐயாத்துரை, இரத்தினம்மா ஆகியோருக்குப் பிறந்தவர். குப்பிழான் வினேசுவரா வித்தியாலயம், புன்னாலைக்கட்டுவன் மெதடித்த மிசன் ஆங்கிலப் பாடசாலை ஆரம்பக் கல்வியையும், தெல்லிப்பழை யூனியன் கல்லூரியில் உயர்தரக் கல்வியையும் பயின்றார். பேராதனைப் பல்கலைக்கழகத்தில் கலைப் பட்டம் பெற்றார். 1968 முதல் அரசத் திணைக்களங்களில் எழுத்தராகப் பணியாற்றி, பின்னர் 1984 முதல் 22 ஆண்டுகள் ஆசிரியராகப் பணியாற்றினார்.

எழுத்துப் பணி
-------------

இவரது முதலாவது சிறுகதை "பசி" *ராதா* என்ற வார இதழில் வெளிவந்தது. தொடர்ந்து பல ஆக்கங்கள் பல்வேறு இதழ்களிலும் பத்திரிகைகளிலும் வெளிவந்தன. 1975 இல் வெளியான இவரது முதலாவது சிறுகதைத் தொகுப்பு "கோடுகளும் கோலங்களும்" சாகித்திய மண்டலப் பரிசைப் பெற்றது.

உயர்தர வகுப்பு மாணவனாக இருந்த போது இவர் சிலோன் விஜயேந்திரன், மாவை நித்தியானந்தன் ஆகியோரோடு இணைந்து "யாழ் இலக்கியக் கழகம்" என்ற அமைப்பின் மூலமும், பின்னர் ஐ. சாந்தன், அ. யேசுராசா போன்றோரோடு சேர்ந்து "கொழும்பு இலக்கியக் கழகம்" மூலமும் இலக்கியச் செயற்பாடுகளில் ஈடுபட்டார்.

இவரது நூல்கள்
-------------

* *கோடுகளும் கோலங்களும்* (சிறுகதைகள் - 1976)
* *சாதாரணங்களும் அசாதாரணங்களும்* (சிறுகதைகள் - 1983)
* *அறிமுகங்கள் விமர்சனங்கள் குறிப்புக்கள்* (2003)
* *உதிரிகளும்...* (சிறுகதைகள், 2006)
* *ஒரு பாதையின் கதை* (சிறுகதைகள், 2012)
* *பிரபஞ்ச சுருதி* (கவிதைகள், 2014)
* *ஒரு தோட்டத்தின் கதை* (சிறுகதைகள், 2018)

விருதுகள்
---------

* சாகித்திய மண்டலப் பரிசு, 1976 ("கோடுகளும் கோலங்களும்" சிறுகதைத் தொகுப்பு)
* சங்கச் சான்றோர் பட்டம் (பேராதனைப் பல்கலைக்கழகத் தமிழ் சங்கம்)

மறைவு
-----

குப்பிழான் ஐ. சண்முகன் 2023 ஏப்ரல் 24 அதிகாலையில் யாழ்ப்பாணம் போதனா வைத்தியசாலையில் தனது 77 ஆவது அகவையில் காலமானார்.

மேற்கோள்கள்
-----------

1. 1 2 3 4 5 6  ஜீவநதி சூன் 2022, குப்பிழான் ஐ. சண்முகன் சிறப்பிதழ்
2. ↑  பிரபல எழுத்தாளர் குப்பிழான் சண்முகலிங்கம் காலமானார்!, சமூகம், 24 ஏப்ரல் 2023

வெளி இணைப்புகள்
---------------

தளத்தில்  
குப்பிழான் ஐ. சண்முகன் எழுதிய
 ***நூல்கள்*** உள்ளன.

* குப்பிழான் ஐ. சண்முகம் அவர்களுடன் ஓர் உரையாடல்
**து. ஜெயக்குமார்**  (D. Jayakumar) இந்திய அரசியல்வாதியும், தமிழகத்தின் முன்னாள் அமைச்சரும் ஆவார். இவர் 2016 ஆம் ஆண்டு நடந்த சட்டமன்றத் தேர்தலில், இராயபுரம் தொகுதியிலிருந்து, அண்ணா திராவிட முன்னேற்றக் கழகத்தின் சார்பாக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இதற்கு முன்னதாக இதே தொகுதியிலிருந்து, 1991, 2001, 2006, 2011 தேர்தல்களில் ஆகியவற்றில் வெற்றிபெற்றார். 1996ஆம் ஆண்டு நடைபெற்ற தேர்தலில் தோல்வியுற்றார்.

அமைச்சர்
--------

ஜெயலலிதா தலைமையிலான 1991 - 96 ஆம் கால அமைச்சரவையில் கால்நடை பராமரிப்பு, மீன்வளம், பால்வளம், வனம், பிற்படுத்தப்பட்டோர் நலம் ஆகிய துறைகளின் அமைச்சராக இருந்தார்.

2001-06 ஆம் கால அமைச்சரவை
யில் சட்டம், தகவல் தொழில்நுட்பம், மின்சாரம் ஆகிய துறைகளின் அமைச்சராக இருந்தார்.

சட்டப்பேரவைத் தலைவர்
--------------------

2006இல் தமிழ்நாடு சட்டமன்றத் தேர்தலில் வெற்றிபெற்ற இவர் தமிழகச் சட்டப்பேரவைத் தலைவராகத் தேர்ந்தெடுக்கப்பட்டார். அப்பதவியிலிருந்து 2012 செப்டம்பர் 29 ஆம் நாள் முதல் விலகிக்கொள்வதாகத் தெரிவித்தார்.

சொந்த வாழ்க்கை
--------------

இவரது தந்தையின் பெயர் துரைராஜ். மனைவியின் பெயர் ஜெயக்குமாரி. சென்னை பச்சையப்பன் கல்லூரியில் இளங்கலை அறிவியலும், சென்னை சட்டக்கல்லூரியில் 1987இல் சட்டப்படிப்பும் முடித்தார்.

மேற்கோள்கள்
-----------

1. ↑  "தமிழ்நாடு சட்டப்பேரவை உறுப்பினர்கள் சுயவிபரகுறிப்பு". தமிழக அரசு சுயவிபரகுறிப்பு.
2. ↑  "1991 Tamil Nadu Election Results, Election Commission of India" (PDF). Archived from the original (PDF) on 2010-10-07. பார்க்கப்பட்ட நாள் 2011-05-24.
3. ↑  2001 Tamil Nadu Election Results, Election Commission of India
4. ↑  "2006 Tamil Nadu Election Results, Election Commission of India" (PDF). Archived from the original (PDF) on 2018-06-13. பார்க்கப்பட்ட நாள் 2011-05-24.
5. 1 2 3   தினமணி, 2012 செப்டம்பர் 30, பக்.1
6. ↑  "பேரவைத்தலைவர் பதவியிலிருந்து ஜெய்க்குமார் பதவி விலகல் - நக்கீரன்". Archived from the original on 2012-10-19. பார்க்கப்பட்ட நாள் 2012-10-10.
7. ↑
அலி அமிரி
**அலி அமிரி** (*Ali Amiri (historian*)) உதுமானியப் பேரரசைச் சேர்ந்த ஒரு வரலாற்றாசிரியர் ஆவார். ஒரு நிதி அதிகாரியாக இவர் பணிபுரிந்தார். இவர் கண்டறிந்த அரபு மற்றும் துருக்கிய கல்வெட்டுகளை படியெடுக்க பல்வேறு நகரங்களுக்கு தனது பணிகளைப் பயன்படுத்தினார். உள்ளூர் வரலாறுகள், பழைய ஆவணங்கள் ஆகியவற்றை வரலாற்று மற்றும் கவிதை இரண்டிலும் தேடினார். தனது முயற்சியின் மூலம் அரிய மற்றும் வெளியிடப்படாத கையெழுத்துப் பிரதிகளின் ஒரு நூலகத்தை உருவாக்கினார். இந்த கையெழுத்துப் பிரதிகள் இசுதான்புல்லின் தேசிய நூலகத்தின் பிரதிகளின் எண்ணிக்கையை அதிகரித்தன.

அலி பல்வேறு வரலாற்றுச் சங்கங்களில் உறுப்பினராக இருந்தார். வரலாறு மற்றும் இலக்கிய இதழின் வெளியீட்டாளராகவும் மகமூத் கசுகாரியின் திவான் லுகாத் அல்-துர்க்கின் ஆசிரியராகவும் இருந்தார். ஓர் ஆசிரியராக அறியப்பட்டாலும், வரலாற்று மற்றும் இலக்கியப் படைப்புகளை எழுதினார். இசுதான்புல்லில் உள்ள சப்லைம் போர்ட்டின் காப்பகங்களை வகைப்படுத்துவதில் இவர் ஒரு முக்கிய நபராக இருந்தார்.

மேற்கோள்கள்
-----------

1. ↑  *Ali Amiri*, R. Mantran, **The Encyclopaedia of Islam**, Vol. I, ed. H.A.R. Gibb, J.H. Kramers, E. Levi-Provençal and J. Schacht, (E.J. Brill, 1986), 391.
2. ↑  *Ali Amiri*, R. Mantran, **The Encyclopaedia of Islam**, Vol. I, 391.
2023 சதுரங்க உலகக் கோப்பை போட்டி 
 குரெல் வெள்ளைக் காய்களுடனும் ஐவிக்கு கருப்பு காய்களுடனும் விளையாடினர். 21 ஆவது நகர்த்தலுக்குப் பிறகு வெள்ளை விளையாட வேண்டும்.

**எதிசு குரெல்** (*Ediz Gurel*) துருக்கி நாட்டைச் சேர்ந்த ஒரு சதுரங்க வீரராவார். 2008 ஆம் ஆண்டு இவர் பிறந்தார். பிடே அமைப்பால் 2022 ஆம் ஆண்டு இவருக்கு பன்னாட்டு மாசுட்டர் பட்டம் வழங்கப்பட்டது. 2023 ஆம் ஆண்டு ஆகத்து மாதத்தில் 2512 எலோபுள்ளிகள் எடுத்திருந்தது இவரது உச்சபட்ச புள்ளிகள் கணக்காகும்.

சதுரங்க வாழ்க்கை
----------------

குரெல் 2023 ஆம் ஆண்டு ஆக்த்து மாதத்தில் ஓர் இளைய பன்னாட்டு மாசுட்டராக இருந்தார். மேலும் 2023 ஆம் ஆண்டில் நடைபெற்ற ஐரோப்பிய தனிநபர் சதுரங்க வெற்றியாளர் சதுரங்கப் போட்டியில் 6/8 புள்ளிகள் எடுத்தார். இப்போட்டியில் கிராண்டுமாசுட்டராக இவருக்கு தேவையான மூன்று கிராண்ட்மாசுட்டர் தகுதி நெறிமுறைகளில் இரண்டாவது தகுதியை பெற்றார்.

2022 ஆம் ஆண்டில் நடைபெற்ற ஐரோப்பிய இளையோர் வெற்றியாளர் சதுரங்கப் பொட்டியில் 14 வயதுக்குட்பட்ட பிரிவில் குரெல் 7.5/9 புள்ளிகள் எடுத்து அப்போட்டியில் இரண்டாவது இடத்தைப் பிடித்தார்.

2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் விளையாடினார். முதல் சுற்றில் செர்பிய நாட்டு சதுரங்க வீரர் வெல்மிர் ஐவிக்கை எதிர்த்து விளையாடி வெற்றிபெற்றார்.

மேற்கோள்கள்
-----------

1. ↑  "IM Ediz Gürel, who received the GM norm, is on his way to becoming a Grandmaster!". *Türkiye News Portal* (in அமெரிக்க ஆங்கிலம்). 2023-03-19. பார்க்கப்பட்ட நாள் 2023-08-01.
2. ↑  "European Youth Champions 2022 crowned in Antalya, Turkey". *www.fide.com* (in ஆங்கிலம்). பார்க்கப்பட்ட நாள் 2023-08-01.
3. ↑

புற இணைப்புகள்
--------------

* எதிசு குரெல் rating card at பன்னாட்டு சதுரங்கக் கூட்டமைப்பு
* Ediz Gurel chess games at 365Chess.com
**லால்குடி ராஜலட்சுமி** *Lalgudi Rajalakshmi*) இந்திய பாரம்பரிய கருநாடக இசை வயலின் கலைஞர் ஆவார். ராஜலட்சுமி லால்குடி பாரம்பரியத்தில் வயலின் இசைக்கிறார்.

இளமையும் பயிற்சியும்
--------------------

லால்குடி ராஜலட்சுமி இசைக்கலைஞர்களின் குடும்பத்தைச் சேர்ந்தவர். இவரது உடன்பிறப்புகள் வீணை மேதை பத்மாவதி அனந்தகோபாலன் மற்றும் வயலின் கலைஞர்களான லால்குடி ஜெயராமன் மற்றும் சிறீமதி பிரம்மானந்தம் ஆவர். இவரது ஆரம்ப பயிற்சி இவரது தந்தை லால்குடி கோபாலா அய்யரிடம் இருந்தது. பின்னர் தனது மூத்த சகோதரர் லால்குடி ஜெயராமனிடமிருந்தும் கற்றுக்கொண்டார்.

இசை செயல்பாடு
-------------

லால்குடி ராஜலட்சுமி தனது 10 வயதில் பாடத் தொடங்கினார். அப்போதிருந்து, அருணா சாயிராம், டி. கே. பட்டம்மாள், மண்டோலின் ஸ்ரீநிவாஸ், மணி கிருஷ்ணசுவாமி, எம். எல். வசந்தகுமாரி, நெய்வேலி சந்தனகோபாலன், என். ரமணி, ராதா மற்றும் ஜெயலட்சுமி, சரோஜா மற்றும் லலிதா, சுதா ரகுநாதன், இவரது மகள் ஜெயந்தி குமரேஷ் மற்றும் பேரன் அபிசேக் ரகுராம் உள்ளிட்ட பல கலைஞர்களுடன் இணைந்து வயலின் இசைத்துள்ளார். இந்தியாவிலும், மலேசியா, சிங்கப்பூர் மற்றும் அமெரிக்கா உள்ளிட்ட பல நாடுகளிலும் இவர் இசை நிகழ்ச்சிகளை நிகழ்த்தியுள்ளார்.  ராஜலட்சுமி அனைத்திந்திய வானொலி பணியாளர் கலைஞராகவும் பணியாற்றியுள்ளார்.

விருதுகள்
---------

ராஜலட்சுமிக்கு வழங்கப்பட்ட விருதுகளில் சிறீ தியாகராஜ பஜன சபாவின் "கலா ஜோதி", இராமகிருஷ்ண பஜன சபையின் "சங்கீத பூஷணா", காயன சமாஜாவின் "ஸ்வரபூஷணி" (2013) மற்றும் இசை அகாடமியின் மதிப்புமிக்க பாப்பா வெங்கட்ரமையா விருது (2015) ஆகியவை அடங்கும்.

கற்பித்தல்
----------

மதிக்கப்படும் ஆசிரியராக, லால்குடி ராஜலட்சுமி மாணவர்களுக்கு வயலின், வீணா மற்றும் குரல் இசையில் பயிற்சி அளித்துள்ளார்.  இவரது மாணவர்களில் வீணா கலைஞர் ஜெயந்தி குமரேஷ் குறிப்பிடத்தக்கவர்.

மேற்கோள்கள்
-----------

1. ↑  "Legacy". *www.lalgudirajalakshmi.com*.
2. ↑  Bhakthavatsalam, Sindhuja (July 2014). "My Guru. Lalgudi Rajalakshmi". *Sruti Magazine*: 34–36.
3. ↑  "The Artist". *www.lalgudirajalakshmi.com*.
4. ↑  "Indian Heritage - December Madras (Chennai) Music Season - Awards 2014-2015". *www.indian-heritage.org*.
5. ↑  "The Guru". *www.lalgudirajalakshmi.com*.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Senegalia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**செனெகலியா அசக்** (தாவர வகைப்பாட்டியல்: *Senegalia asak*) என்பது பபேசியக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 793 பேரினங்கள் மட்டுமே ஏற்றுக் கொள்ளப்பட்டுள்ளன.அதில் ஒரு பேரினமான, "செனெகலியா" பேரினத்தில், 220 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 2013 ஆம் ஆண்டு வெளிவந்துள்ளது. வடகிழக்கு ஆப்பிரிக்க நாடுகளின் அகணிய தாவரமாக இவ்வினம் உள்ளது. இந்நாடுகளின் பாரம்பரிய மருத்தவத்தில் பயனாகிறது. குறிப்பாக நீரிழிவு, இளைப்பு நோய், தீப்புண் போன்றவைகளுக்குப் பயன்படுகிறது.

மேற்கோள்கள்
-----------

1. ↑  "Senegalia asak". *பன்னாட்டு தாவரவியல் அமைப்புகள் - அரச கழக தாவரவியல் பூங்கா, கியூ, ஆத்திரேலிய தேசிய தாவரவியல் தோட்டம், ஆர்டுவார்டு பல்கலையின் உலர்தாவரகம்* (in ஆங்கில இணையப்பக்கம்). இணையம்: பன்னாட்டுத் தாவரப் பெயர்கள் குறிப்பேடு (IPNI).`{{cite web}}`: CS1 maint: unrecognized language (link)  

"Senegalia asak". *தாவரக் குடும்பங்களின் தேர்ந்த உலக சரிபார்ப்புப் பட்டி, அரச கழக தாவரவியல் பூங்கா, கியூ (WCSP) )* (in ஆங்கில இணையப்பக்கம்). இணையம்: உலகத் தாவரங்கள் இணைநிலை (POWO).`{{cite web}}`: CS1 maint: unrecognized language (link)
2. ↑  The Effect of Gum Arabic (Acacia senegal) on Cardiovascular Risk Factors and Gastrointestinal Symptoms in Adults at Risk of Metabolic Syndrome: A Randomized Clinical Trial

இதையும் காணவும்
---------------

* மரங்களின் பட்டியல்
* மூலிகைப் பட்டியல் (தமிழ்நாடு)
* *Senegalia asak* தாவரத்தின் கட்டற்ற படங்கள் உள்ள இணையப்பக்கம்

| உயிரின வகைப்பாட்டுஇனங்காட்டிகள் |
| --- |
| *Senegalia asak* | 
* விக்கித்தரவு: Q43375188
* APDB: 240125
* GBIF: 7818163
* IPNI: 77130759-1
* என்.சி.பி.ஐ: 2591858
* POWO: urn:lsid:ipni.org:names:77130759-1
* Tropicos: 100436215

 |
| *Mimosa asak* | 
* விக்கித்தரவு: Q39105532
* APDB: 76781
* GBIF: 2981080
* IPNI: 507669-1
* IRMNG: 11265515
* POWO: urn:lsid:ipni.org:names:507669-1
* Tropicos: 13036132

 |
கணிதவியலில், **கணிப்புக் குலக் கோட்பாடு** *(computational group theory)* என்பது கணினிவழிகுலங்களை ஆயும் கோட்பாடாகும். இது குலங்கள் பற்றிய தகவலைக் கணிக்க படிநிலைநிரல்களையும் தரவுக் கட்டமைப்புகளையும்வடிவமைத்து பகுப்பாய்வு செய்தலாகும்மிந்த புலத்தில் ஆர்வம் மூன்டதற்கான காரணம், பெரும்பாலான வட்டாரக் குலங்கள் உட்பட, பல ஆர்வமூட்டும் குலங்களுக்குக் கையால் கணக்கிடுதல் நடைமுறையில் இயலாமையே ஆகும்.

குலக் கோட்பாட்டின் முதன்மையான படிநிலைநிரல்கள் பின்வருமாறு:

* ஒரு வரிசைமாற்று குலத்தின் ஒழுங்கைக் கண்டறிவதற்கான சுக்கிரையர்-சிம்சு படிநிலைநிரல்
* துணைக்கண எண்ணுவதற்கான தாடு-கொக்சுட்டர் படிநிலைநிரல், நுத-பெண்டிக்சு படிநிலைநிரல்
* ஒரு குலத்தின் தற்போக்கு உறுப்புகளைக் கண்டறிவதற்கான பெருக்கல் பதிலீட்டுப் படிநிலைநிரல்

குலக் கோட்டில் பயன்படுத்தும் இரண்டு முதன்மையான கணினி இயற்கணித முறைகள் பின்வருமாறு:

GAP கணினி இயற்கணித முறை, மாக்மா கணினி இயற்கணித முறை.

வரலாற்றியலாக, பான்மைக் கோட்பாட்டுக்கான கணினி இயற்கணித முறையும் மாக்மா முன்னோடியான காய்லே கணினி இயற்கணித முறையும் இன்றியமையாதவை.

இப்புலத்தின் பெறுமதிகள் பின்வருமாறு:

* 2000 ஒழுங்குக்கும் கீழான அனைத்து வரம்புறு குலங்களையும் முழுமைஆக எண்ணுதல்
* அனைத்து வட்டாரக் குலங்களுக்கான குல உருவகங்களைக் கணித்தல்

மேற்கோள்கள்
-----------
**பெ. இரா. சாயா** (*B. R. Chaya*) என்று அழைக்கப்படும் **பெங்களூரு இராமமூர்த்தி சாயா** ஓர் இந்திய, கன்னடப் பின்னணி பாடகர், மேடை நடிகர் மற்றும் கருநாடகாவினை சேர்ந்த பிரபலமான சுகம சங்கீதா பாடகர் ஆவார். இவர் பாப், நாட்டுப்புறம், பக்தி மற்றும் பாவகீதே (மெல்லிசை) ஆகிய இசைநிகழ்ச்சிகளை நிகழ்த்தியுள்ளார். கருநாடக மாநில அரசிடமிருந்து ராஜ்யோத்சவ பிரசஸ்தி விருதையும், சிறந்த பெண் பின்னணிப் பாடகிக்கான கருநாடக மாநில திரைப்பட விருதையும் பெற்றுள்ளார்.

இளமை
----

இராமமூர்த்தி மற்றும் எஸ். ஜி. ஜானகிக்குச் சாயா மகளாகப் பிறந்தார்.. ஆர். வி. கல்லூரியில் கடிகாரக் கலையியல் கல்வி பயின்ற பிறகு இந்துசுதான் எந்திர கருவிகள் நிறுவனத்தில் கடிகார சில ஆண்டுகள் கடிகார கம்மியராகப் பணியாற்றினார். பின்னர் சென்னையில் நடந்த தூர்தர்ஷன் தேசிய போட்டியில் கருநாடகத்தினைப் பிரதிநிதித்துவப்படுத்தினார். தமிழ் மொழி திரைப்படமான *ஜோதி* (1983) மூலம் திரைப்படத்துறையில் அறிமுகமானார். மேலும் புட்டண்ணா கனகலின் அம்ருதா காளிகே (1984) மூலம் கன்னடத்தில் அறிமுகமானார்.

தற்போது *கானா சந்தனா* நிகழ்ச்சியின் நடுவராக உள்ளார், மேலும் கோவிட்-19 தொற்றின் போதிலிருந்து மெய்நிகர் கச்சேரிகளைச் செய்து வருகிறார்.

1988ஆம் ஆண்டில் "காடினா பெங்கி" திரைப்படத்தில் "*ருதுமனா சம்புதடி*" பாடலுக்காகச் சிறந்த பெண் பின்னணி பாடகருக்கான கர்நாடக மாநில திரைப்பட விருதைப் பெற்ற முதல் பாடகி சாயா ஆவார்.

விருதுகள்
---------

* 2010 – கர்நாடகா ராஜ்யோத்சவ பிரசஸ்தி
* 1988 – சிறந்த பெண் பின்னணிப் பாடகிக்கான கருநாடக மாநில திரைப்பட விருது - பாடல்: *ருத்துமன சம்புத்தடி* இருந்து *காடினா பெங்கி*
* 1995 – சிறந்த பெண் பின்னணிப் பாடகிக்கான கர்நாடக மாநில திரைப்பட விருது - பாடல்: *இப்பானி தபிடா இலியலி* இருந்து *ராஷ்மி*

மேலும் காண்க
------------

* பெங்களூர் இலதா
* பி. கே. சுமித்ரா
* இரத்னமாலா பிரகாஷ்
* சந்திரிகா குருராஜ்

மேற்கோள்கள்
-----------

1. 1 2 3 4  "B R Chaya: I was never burdened with household work". *Deccan Herald* (in ஆங்கிலம்). 2021-02-13. பார்க்கப்பட்ட நாள் 2021-11-23.
2. ↑  "Pupora - ESCUCHAR MUSICA ONLINE GRATIS SIN DESCARGAR". *pupora.com*. பார்க்கப்பட்ட நாள் 2021-03-27.
3. ↑  "On My Pinboard: B R Chaya" (in en). 4 July 2019. .
4. ↑  "BR Chaya". *www.brchaya.com*. பார்க்கப்பட்ட நாள் 2021-03-27.
5. ↑  "Ruthumana Samputadi (Full Song) - Kadina Benki - Download or Listen Free - JioSaavn".
6. ↑  "On My Pinboard: B R Chaya". *Deccan Herald* (in ஆங்கிலம்). 2019-07-04. பார்க்கப்பட்ட நாள் 2023-06-19.
7. ↑  "YouTube". *www.youtube.com*.

வெளி இணைப்புகள்
---------------

* அதிகாரப்பூர்வ இணையதளம்
* ஐ.எம்.டி.பி இணையத்தளத்தில் பெ. இரா. சாயா
கடல்சார் பட்டுப் பாதை அருங்காட்சியகம்
**கடல்சார் பட்டுப் பாதை அருங்காட்சியகம்** ( Maritime Silk Route Museum) என்பது சீனாவின் குவாங்டாங் மாகாணத்தின்ம், யாங்சியாங்கிலுள்ள, ஐலிங் தீவில் உள்ள ஒரு அருங்காட்சியகமாகும். அருங்காட்சியகத்தின் பணிகள் 2004 ஆம் ஆண்டின் பிற்பகுதியில் தொடங்கியது.  இந்த அருங்காட்சியகம் 2009 டிசம்பர் 24 ஆம் தேதி பொதுமக்களுக்கு திறக்கப்பட்டது. . 

இந்த அருங்காட்சியகம் 300,000 கலைப்பொருட்கள் மற்றும் நீர் தொட்டிகளில் உடைந்த கப்பல்களின் துண்டுகளை வைக்க தேவையான வசதிகளுடன் கட்டப்பட்டது. முக்கிய கண்காட்சி *நன்காய் 1* கப்பல் விபத்து ஆகும். இது 10 ஆம் நூற்றாண்டின் இறுதியில் ஐலிங் தீவில் மூழ்கிய ஒரு மரக் கப்பல் ஆகும்.  *நன்காய் 1* படிக மாதிரியாக தண்ணீர் தொட்டியில் வைக்கப்பட்டுள்ளது. இது அருங்காட்சியகத்தின் முக்கிய அம்சங்களில் ஒன்று. இது ஆசியாவிலேயே நீருக்கடியில் காட்சிப்படுத்துவதற்கான இந்த வசதிகளைக் கொண்ட ஒரே அருங்காட்சியகம். இந்த அருங்காட்சியகத்தில் சிதைவிலிருந்து 200 கலைப்பொருட்கள் காட்சிக்கு வைக்கப்பட்டுள்ளன.

இதனையும் காண்க
--------------

* இந்தோ-பசிபிக்
* சூயஸ் கால்வாய்

மேற்கோள்கள்
-----------

வெளி இணைப்புகள்
---------------

1. ↑  "CHINA MARITIME SILK ROAD MUSEUM". The Australian National University.
2. ↑  "广东海上丝绸之路博物馆开馆观赏亮点多". Xinhua. Archived from the original on January 29, 2010.
3. ↑  "The Guangdong Maritime Silk Road Museum (Nanhai No. 1 Museum), Yangjiang, Guangdong Province, China". UNESCO.
4. ↑  "Guangdong Marine Silk Road Museum Opens". Confucius Institute. Archived from the original on 2011-07-07.